కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Kuldeep Yadav: చాహల్ కంటే కుల్దీప్ యాదవ్ డేంజర్
కుల్దీప్ యాదవ్ ప్రధాన బలం బంతిని గాల్లో టర్న్ చేయడం. గతంలో షేన్‌వార్న్ విసిరిన బంతి కూడా ఇలానే బ్యాట్స్‌మెన్‌కి సమీపించేలోపు గాల్లో అనూహ్యంగా టర్న్ తీసుకునేది. ఇక చాహల్ అంటారా..? -మాథ్యూ హెడెన్
Samayam Telugu | Updated:
Mar 11, 2019, 05:27PM IST
Kuldeep Yadav: చాహల్ కంటే కుల్దీప్ యాదవ్ డేంజర్
హైలైట్స్
మే 30 నుంచి ఇంగ్లాండ్ వేదికగా వన్డే ప్రపంచకప్ మొదలు
చాహల్ కంటే కుల్దీప్ యాదవ్ ప్రమాదకర బౌలరని మాథ్యూ హెడెన్ హెచ్చరిక
ఆస్ట్రేలియాతో బుధవారం ఆఖరి వన్డే ఆడనున్న భారత్
భారత మణికట్టు స్పిన్నర్లు కుల్దీప్ యాదవ్ , చాహల్ గత కొంతకాలంగా ప్రపంచంలోని అగ్రశ్రేణి బ్యాట్స్‌మెన్‌లను సైతం ఉక్కిరిబిక్కిరి చేస్తున్నారు. ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. ఈ ఇద్దరే భారత్ జట్టు ప్రధాన అస్త్రాలని ఇప్పటికే మాజీ క్రికెటర్లు అభిప్రాయపడుతున్నారు. తాజాగా ఈ జాబితాలో ఆస్ట్రేలియా మాజీ ఓపెనర్ మాథ్యూ హెడెన్‌ కూడా చేరాడు. అయితే.. చాహల్‌ కంటే కుల్దీప్ యాదవే ప్రమాదకర బౌలరని ఈ మాజీ ఓపెనర్ చెప్పుకొచ్చాడు. ఆస్ట్రేలియాతో ఫిరోజ్ షా కోట్ల వేదికగా బుధవారం మధ్యాహ్నం భారత్ జట్టు ఐదో వన్డేలో తలపడనుంది.
‘కుల్దీప్ యాదవ్ ప్రధాన బలం బంతిని గాల్లో టర్న్ చేయడం. గతంలో షేన్‌వార్న్ విసిరిన బంతి కూడా ఇలానే బ్యాట్స్‌మెన్‌కి సమీపించేలోపు గాల్లో అనూహ్యంగా టర్న్ తీసుకునేది. ఇక చాహల్ అంటారా..? అతను ప్రత్యేకమైన బౌలర్. ఎక్కువగా స్టంప్ టు స్టంప్ బౌలింగ్ చేసేందుకే మొగ్గు చూపుతాడు. నేను ఇప్పుడు బ్యాట్స్‌మెన్‌గా ఉండింటే..? చాహల్ బౌలింగ్‌‌ని ఎదుర్కొనేందుకు అధిక ప్రాధాన్యం ఇచ్చేవాడ్ని. కుల్దీప్ యాదవ్‌లా అతను బంతిని టర్న్ చేయలేడు. అందుకే.. చాహల్‌తో పోలిస్తే.. కుల్దీప్ యాదవే ప్రమాదకర బౌలర్’ అని హెడెన్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.